**С Т А Т У Т  
за присъждане на "Наградата на Шумен"  
в системата на народната просвета**

**Приет с Реш. 278 от 21.12.2004г., изм.и доп. с Реш.594 от 22.12.2005 г., отм. с Реш.77 от 4.04.2008г.**

"Наградата на Шумен" в системата на народната просвета има за цел да удостои с признание и да поощри учители и ученици, като популяризира сред обществеността техния висок професионализъм, граждански принос, таланти и значими постижения.

**Общи положения:**

1. "Наградата на Шумен" в системата на народната просвета се присъжда всяка година на 24 май.

2. Наградата се присъжда на ученици, учители, директори и педагогически колективи от детските заведения и училищата на територията на Община Шумен.

3. “Наградата на Шумен” се присъжда по степени и с нея се удостояват избраните за:

3.1. “Ученическа формация на годината”

3.2. “Учителски колектив на годината” в системата на предучилищното възпитание.

3.3. “Учителски колектив на годината” в системата на средното образование .

3.4. “Директор на годината” в системата на предучилищното възпитание.

3.5. “Директор на годината” в системата на средното образование.

3.6. “Учител на годината” в системата на предучилищното възпитание.

3.7. “Учител на годината” в средна степен на обучение. Избира се от всички културно-образователни области.

3.8. “Ученик на годината” в хуманитарната област.

3.9. “Ученик на годината” в природо-математическата област.

3.10. “Ученик на годината” в областта на изкуствата.

3.11. “Ученик на годината” в областта на спорта.

3.12. “Ученик на годината” в областта на професионалното обучение.

3.13. За юридически и физически лица, подпомагащи образованието в град Шумен,знак на общината.

От точка 3.1. до точка 3.13. се присъжда до една награда.

4. “Наградата на Шумен” се присъжда с решение на Общински съвет по мотивирано предложение на ПК “Просвета, образование и наука” към Общински съвет Шумен.

5. "Наградата на Шумен" в системата на народната просвета се състои от:

* за ученици: диплом и материална награда в размер на 200 лв.
* за просветни дейци: диплом, знак на общината / плакет за колективните носители/ и парична награда в размер на 600 лв. за индивидуална награда и 800 лв. за колективна награда, които се осигуряват от Община Шумен и спомоществователи.

6. Наградите се връчват от Кмета на общината и Председателя на Общинския съвет на специална церемония на 24 май.

7. Имената на удостоените с "Наградата на Шумен" се вписват в Почетната книга на града.

Критерии за номиниране за постижения през изминалия едногодишен период:

Номинираните ученици и ученически формации трябва да са носители на международни или национални награди в съответното направление.

Номинираните учители и учителски колективи трябва да отговарят на няколко от следните общи изисквания:

1. Да са изявени професионалисти, с доказан принос в своята дейност.

2. Да са участвали в национални и международни проекти, научни прояви и да проявяват новаторство в учебно-възпитателния процес.

3. Техни възпитаници да имат успешни изяви на регионално, национално или международно равнище през изминалия едногодишен период, аргументирани чрез различни информационни източници.

4. Да работят целенасочена за приобщаване на децата и учениците към непреходните национално значими идеали и ценности и към високо хуманни и универсални идеи – защита на общочовешките права и свободи, възпитание в дух на демокрация и толерантност, опазване и защита на културно-историческото наследство и др.

5. Да имат авторитет между учениците, учителите и обществеността.

Процедура за определяне на наградените:

1. Аргументирани предложения за награждаване, придружени с документи /награди, грамоти, отличия, препоръки, анкети, независими оценки и други/ се правят писмено до Общински съвет Шумен до 11 март. Депозират се в Дирекция "Просвета, култура и младежки дейности".

2. Предложения могат да се изготвят от:

2.1. Педагогическите съвети.

2.2. Училищните настоятелства.

2.3. РИО на МОН – Шумен.

2.4. Дирекция "Просвета, култура и младежки дейности" при Община Шумен.

2.5. Граждански и професионални сдружения и инициативни комитети.

3. В срок до 31 януари ПК "Просвета, образование и наука" съставя предложение за експертна комисия, която прави селекция на номинациите.

4. Експертната комисия се състои от седем членове, предложени от:

4.1. ПК "Просвета, образование и наука" – трима.

4.2. **/Изм. Реш. 594 от 22.12.05 г./** Дирекция “Просвета, култура и младежки дейности” –двама.

4.3. РИО на МОН - един.

4.4. **/ Нова, Реш. 594 от 22.12.05 г./** Представител на ВУЗ – един.

Председателят на ПК "Просвета, образование и наука" е Председател на Експертната комисия.

5. Председателят на ПК"Просвета образование и наука"предлага на ПК съставът на Експертната комисия която го утвърждава в срок до 11 февруари.

6. В срок до 11 април Експертната комисия изготвя своето предложение до ПК "Просвета, образование и наука", което включва до три номинации във всяко направление, подредени от първо до трето място. Изборът е с явно гласуване и обикновено мнозинство.

7. Експертната комисия обявява своите номинации в медиите.

8. ПК "Просвета, образование и наука" на свое заседание излъчва по едно предложение във всяко направление. Изборът е с тайно гласуване и с обикновено мнозинство.

9. Решенията на ПК "Просвета, образование и наука" се утвърждават от Общинския съвет по предложение на ПК с явно гласуване.

Статутът за присъждане на "Награда на Шумен" в системата на народната просвета е приет от Общински съвет с Решение № 278 от 21.12.2004г.